**INSTITUȚIA PREFECTULUI JUDEȚUL BUZĂU**

 Având în vedere adresa nr. 4354/08.04.2021 vă transmitem măsurile dispuse în vederea supravegherii condițiilor de desfacere a produselor alimentare în perioada premergătoare Sărbătorilor Pascale 2021 la nivelul județului Buzău:

* Au fost dispuse controale tematice în scopul verificării modului în care sunt respectate condițiile sanitare veterinare din toate piețele agroalimentare, abatoarele și centrele de sacrificare a mieilor cu activitate temporară, unitățile de tranșare a cărnii, unități de procesare și depozitare a alimentelor de origine animală, precum și în carmangerii, măcelării, unități de alimentație publică, laboratoare de cofetărie/patiserie, hypermarket/supermarket, magazine alimentare, depozite alimentare;
* Au fost întocmite grafice de control în trafic împreună cu reprezentanți ai Inspectoratului de Poliție Județean Buzău pentru verificarea mijloacelor de transport animale vii și produse alimentare;
* Au fost întocmite grafice de serviciu pentru perioada 22.03.2021 – 01.05.2021 cu persoanele responsabile și numărul de telefon la care consumatorii pot sesiza aspecte privind nerespectarea normelor sanitare veterinare ce au fost afișate la sediul Circumscripțiilor Sanitare Veterinare și pentru Siguranța Alimentelor Oficiale și pe site-ul http://buzau.dsvsa.ro/;
* La nivelul D.S.V.S.A. Buzău permanența în zilele libere va fi asigurată telefonic, la un număr unic postat pe site-ul oficial;
* A fost postat pe site-ul oficial al D.S.V.S.A. Buzău o informare de presă cu privire la intensificarea controalelor în perioada premergătoare Sărbătorilor Pascale pentru verificarea cerințelor sanitare veterinare ale alimentelor de origine animală care vor fi comercializate;
* Au fost informate Instituția Prefectului Județul Buzău și Consiliul Județean Buzău despre cerințele sanitare veterinare care trebuie respectate în perioada premergătoare Sărbătorilor Pascale 2021;
* În data de 16.04.2021 a fost avizat spațiul temporar pentru sacrificarea mieilor în locul amenajat de S.C. Avirom S.R.L. la solicitarea Primăriei Râmnicu Sărat cu asigurarea asistenței veterinare specifice.

**DIRECTOR EXECUTIV**

**Dr. Dragnea Adonis**

Șef S.C.O.S.A.

Dr. Jipa Paul